CELEX: 32021D1194
Language: lv
Date: 2021-07-19 00:00:00
Title: Padomes Lēmums (KĀDP) 2021/1194 (2021. gada 19. jūlijs), ar ko pagarina pilnvaru termiņu Eiropas Savienības īpašajam pārstāvim Kosovā (Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.) un groza Lēmumu (KĀDP) 2020/1135

20.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/48
               
            
         PADOMES LĒMUMS (KĀDP) 2021/1194
         (2021. gada 19. jūlijs),
         ar ko pagarina pilnvaru termiņu Eiropas Savienības īpašajam pārstāvim Kosovā (*) un groza Lēmumu (KĀDP) 2020/1135
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2020. gada 30. jūlijā pieņēma Lēmumu (KĀDP) 2020/1135 (1), ar ko Tomáš SZUNYOG kungu iecēla par Eiropas Savienības īpašo pārstāvi (ESĪP) Kosovā. ESĪP pilnvaru termiņam ir jābeidzas 2021. gada 31. augustā.
                  
               
                     (2)
                  
                  
                     ESĪP pilnvaru termiņš būtu jāpagarina par 24 mēnešiem, un būtu jānosaka jauna finanšu atsauces summa laikposmam no 2021. gada 1. septembra līdz 2023. gada 31. augustam.
                  
               
                     (3)
                  
                  
                     ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Eiropas Savienības īpašā pārstāvja (ESĪP) Kosovā Tomáš SZUNYOG kunga pilnvaru termiņš tiek pagarināts līdz 2023. gada 31. augustam. Padome, pamatojoties uz Politikas un drošības komitejas izvērtējumu un Savienības Augstā pārstāvja ārlietās un drošības politikas jautājumos iesniegtu priekšlikumu, var nolemt, ka ESĪP pilnvaru termiņš tiek pagarināts vai beidzas agrāk.
         
         
            2. pants
            Lēmumu (KĀDP) 2020/1135 groza šādi:
            
                        1)
                     
                     
                        lēmuma 5. panta 1. punktam pievieno šādu daļu:
                        “Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2021. gada 1. septembra līdz 2023. gada 31. augustam ir 6 600 000 EUR.”;
                     
                  
                        2)
                     
                     
                        lēmuma 14. panta otro teikumu aizstāj ar šādu:
                        “ESĪP regulāri iesniedz Padomei, AP un Komisijai progresa ziņojumus un līdz 2023. gada 31. maijam – galīgu visaptverošu ziņojumu par pilnvaru īstenošanu.”
                     
                  
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 19. jūlijā
            
               
                  Padomes vārdā –
               
               
                  priekšsēdētājs
               
               J. PODGORŠEK
            
         
         
            (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.
         
            (1)  Padomes Lēmums (KĀDP) 2020/1135 (2020. gada 30. jūlijs), ar ko ieceļ Eiropas Savienības īpašo pārstāvi Kosovā (OV L 247, 31.7.2020., 25. lpp.).